CELEX: 62014FN0071
Language: el
Date: 2014-07-22 00:00:00
Title: Υπόθεση F-71/14: Προσφυγή-αγωγή της 22ας Ιουλίου 2014 — ΖΖ κατά Ευρωπαϊκής Υπηρεσίας Εξωτερικής Δράσης (ΕΥΕΔ)

3.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 388/29
            
         Προσφυγή-αγωγή της 22ας Ιουλίου 2014 — ΖΖ κατά Ευρωπαϊκής Υπηρεσίας Εξωτερικής Δράσης (ΕΥΕΔ)
   (Υπόθεση F-71/14)
   2014/C 388/35
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ΖΖ (εκπρόσωποι: L. F. de Castro και J.-L. Gillain, δικηγόροι)
   
      Καθής-εναγομένη: Ευρωπαϊκή Υπηρεσία Εξωτερικής Δράσης (ΕΥΕΔ)
   
      Αντικείμενο και περιγραφή της διαφοράς
   
   Αίτημα ακυρώσεως της αποφάσεως περί παύσεως της καταβολής της αποζημιώσεως συνθηκών διαβιώσεως (ICV), της συμπληρωματικής αποζημιώσεως (ΙC), λαμβανομένων υπόψη των συνθηκών διαβιώσεως στον τόπο υπηρεσίας της προσφεύγουσας-ενάγουσας, και ημερήσιας αποζημιώσεως (ΙJ), και αίτημα πληρωμής 49 ημερών μη ληφθείσας άδειας του έτους 2012, καθώς και αίτημα αποζημιώσεως λόγω μη παροχής αρωγής και εγκαταλείψεως κατόπιν του εργατικού ατυχήματος που υπέστη η προσφεύγουσα-ενάγουσα.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               την καταβολή των ΙC και ICV από την 1η Μαΐου 2012 έως τις 31 Οκτωβρίου 2013, ή τουλάχιστον την καταβολή των ΙJ για το ίδιο χρονικό διάστημα·
            
         
               —
            
            
               την πληρωμή των 49 ημερών μη ληφθείσας άδειας του έτους 2012·
            
         
               —
            
            
               την επαναφορά της συμβάσεως ή τη σύναψη νέας συμβάσεως αορίστου χρόνου ή συμβάσεως η οποία, μελλοντικώς, θα καταστεί αορίστου χρόνου, ή αποκατάσταση της ζημίας που συνδέεται με το γεγονός ότι, εάν δεν είχε συμβεί το ατύχημα, θα είχε συναφθεί νέα σύμβαση μεταξύ της προσφεύγουσας-ενάγουσας και της καθής·
            
         
               —
            
            
               την αποκατάσταση της ζημίας που υπέστη κατόπιν του ατυχήματος: i) 10  000 ευρώ όσον αφορά τη μη παροχή ιατρικής, διοικητικής και οικονομικής αρωγής στην Ιορδανία και στις Βρυξέλλες· ii) ποσό ίσο προς όλους τους μισθούς, τις αποζημιώσεις και τα ωφελήματα που δεν εισπράχθηκαν ή απολέσθηκαν και τα ιατρικά και λοιπά έξοδα στα οποία υποβλήθηκε η προσφεύγουσα-ενάγουσα εξ αιτίας του ατυχήματος, ποσό εκτιμώμενο προσωρινώς σε 50  000 ευρώ, για το ατύχημα του οποίου την ευθύνη φέρουν τα Ηνωμένα Έθνη και η ΕΥΕΔ· η ΕΥΕΔ θα πρέπει να τη συνδράμει και να χρηματοδοτήσει την αγωγή αποζημιώσεως κατά των Ηνωμένων Εθνών και όλων των εμπλεκομένων στην οργάνωση αυτής της αποστολής πρακτικής ασκήσεως· iii) προκαταβολή ποσού 50  000 ευρώ λόγω καταχρηστικής χρήσεως των συγκεκριμένων συμβάσεων, που περιέχουν κάθε φορά ρήτρες δοκιμαστικής υπηρεσίας, και ιδίως της τελευταίας αυτής συμβάσεως και της μη ανανεώσεώς της.